**NERINGOS SAVIVALDYBĖS EISMO SAUGUMO KOMISIJOS**

**POSĖDŽIO PROTOKOLAS**

2023-06-07 Nr.V26-49

Neringa

Posėdis vyko: 13.30 val. – 14.30 val. Mišriu būdu

Posėdžio pirmininkas – Sigitas Šveikauskas, Neringos savivaldybės vicemeras.

Posėdžio sekretorė – Viktorija Dirvelienė, Neringos savivaldybės Dokumentų valdymo skyriaus priimamojo sekretorė.

Posėdyje dalyvavo: Rima Kasparavičiūtė, Neringos savivaldybės administracijos Miesto tvarkymo ir statybos skyriaus vedėja; Vaidotas Tunaitis, BĮ „Paslaugos Neringai“ Vietinių rinkliavų skyriaus vadovas; Asta Barilienė, Neringos savivaldybės administracijos Architektūros ir teritorijų planavimo skyriaus vedėjo pavaduotoja; Arvydas Raupys, Neringos savivaldybės administracijos Teisės skyriaus vyr. specialistas (viešajai tvarkai); Raimondas Žičkus, Neringos savivaldybės administracijos Informacinių technologijų ir civilinės saugos skyriaus vyriausiasis specialistas (civilinei saugai ir mobilizacijai); Aurelijus Jankauskas, Klaipėdos aps. VPK Kelių policijos skyriaus vyr. specialistas (dalyvavo nuotoliniu būdu).

Taip pat dalyvavo: Egidijus Šakalys, Neringos savivaldybės administracijos direktorius.

Nedalyvavo: Viktoras Freigofas, Klaipėdos aps. VPK Neringos policijos atstovas;

**Darbotvarkė:**

1. Dėl *(duomenys neskelbiami)* prašymo įrengti kelio ženklą *(duomenys neskelbiami)*;

2. Dėl asociacijos „Vidmarės“ prašymo;

3. Dėl UAB „Bonus Admin ir Co“ prašymo;

4. Dėl *(duomenys neskelbiami)* prašymo dėl „Neįgaliojo vietos“ automobiliui statyti įrengimo;

5. Kiti klausimai (gyventojų pastebėjimai, žodinė informacija).

*Sigitas Šveikauskas informavo Neringos savivaldybės eismo saugumo komisijos (toliau –Komisija) narius, kad vadovaujantis Komisijos nuostatų, patvirtintų Neringos savivaldybės mero 2023 m. gegužės 17 d. potvarkių Nr.V10-59 „Dėl Neringos savivaldybės eismo saugumo komisijos sudarymo ir komisijos veiklos nuostatų patvirtinimo“ 18.4 papunkčiu, posėdžių protokolai bus perduoti talpinti Neringos savivaldybės interneto svetainėje* [*www.neringa.lt*](http://www.neringa.lt)*.*

1. **SVARSTYTA. Dėl *(duomenys neskelbiami)* prašymo įrengti kelio ženklą *(duomenys neskelbiami)*.**

Komisijos pirmininkas Sigitas Šveikauskas pateikė Komisijos nariams informaciją, kad š. m. kovo 23 d. buvo gautas gyventojo *(duomenys neskelbiami)* prašymas Nr. V14-1440, kuriuo prašoma leisti savo lėšomis įsirengti kelio ženklą Nr. 303 „Motorinių transporto priemonių eismas draudžiamas“ prie sklypo, adresu *(duomenys neskelbiami)*. Patekimas į teritoriją yra iš vidinės gatvelės, o ne iš pagrindinės Pamario gatvės. Asmuo prašo leisti įsirengti minėtą ženklą prie savo sklypo, kadangi teritorija ribojasi su poilsio namais ir asmens sklype esančias automobilių stovėjimo vietas užima poilsio namų lankytojai ir miesto svečiai.

Balsuota:

Už - 7, prieš – 0, susilaikė – 0.

NUTARTA.Atsižvelgiant į gyventojo prašymą ir išdėstytas aplinkybes, leisti gyventojui *(duomenys neskelbiami)* savo lėšomis įsirengti draudžiamąjį kelio ženklą Nr.303 „Motorinių transporto priemonių eismas draudžiamas“ prie sklypo, adresu *(duomenys neskelbiami).*

1. **SVARSTYTA. Dėl asociacijos „Vidmarės“ prašymo.**

Sigitas Šveikauskas pateikė informaciją, kad š. m. balandžio 18 d. buvo gautas asociacijos „Vidmarės“ prašymas Nr. V14-1823, kuriuo asociacija prašo leisti savo lėšomis įsirengti 2 Kelio ženklus Nr. 531 „Rezervuota stovėjimo vieta“ prie sklypo adresu Purvynės g. 12, Neringa. Minėtus ženklus prašo leisti įsirengti abiejose įvažiavimo į automobilių stovėjimo aikštelę pusėse. Sigitas Šveikauskas akcentavo, kad automobilių stovėjimo aikštelė ribojasi su Kuršių nerijos nacionalinio parko direkcijos Gamtos mokykla bei dviračių taku.

Pastatas (žvejų sandėliai), kiti inžineriniai statiniai bei automobilių stovėjimo aikštelė (prie Purvynės g. 12, Neringa) buvo perduoti asociacijai „Vidmarės“ pagal 2020 m. birželio 3 d. Savivaldybės turto panaudos sutartį Nr. V31-76 (toliau – Panaudos sutartis).

Astai Barilienei suabejojus dėl automobilių aikštelėje laikomų transporto priemonių ir priekabų tvarkos, Arvydas Raupys pakomentavo, kad galiojant Panaudos sutarčiai ir leidus asociacijai įsirengti minėtus ženklus prie automobilių stovėjimo aikštelės, Neringos savivaldybės administracija neturės teisės kontroliuoti kas bus laikoma aikštelėje.

Sigitas Šveikauskas paminėjo, kad š. m. birželio mėn. vyksiančiame Neringos savivaldybės tarybos (toliau - Taryba) posėdyje galimai bus svarstomas sprendimo projektas dėl Panaudos sutarties nutraukimo, todėl leisti asociacijai „Vidmarės“ įsirengti minėtus ženklus iki Tarybos sprendimo priėmimo nėra tikslinga. Atsižvelgiant į tai, Sigitas Šveikauskas pasiūlė atidėti klausimo „Dėl asociacijos „Vidmarės“ prašymo“ svarstymą.

Balsuota:

Už – 7, prieš – 0, susilaikė – 0.

NUTARTA. Atidėti klausimo „Dėl asociacijos „Vidmarės“ prašymo“ svarstymą, atsižvelgiant į tai, kad š. m. birželio mėn. vyksiančiame Tarybos posėdyje galimai bus svarstomas sprendimo projektas dėl Panaudos sutarties nutraukimo.

1. **SVARSTYTA. Dėl UAB „Bonus Admin ir Co“ prašymo.**

Sigitas Šveikauskas pateikė Komisijos nariams informaciją, kad š. m. gegužės 10 d. buvo gautas UAB „Bonus admin ir Co“ prašymas Nr. V14-2307, kuriuo prašoma įrengti draudžiamuosius kelio ženklus Nr. 332 „Sustoti draudžiama“ ir horizontalųjį ženklinimą Nr. 1.4. “Geltona ištisinė linija“ adresu Vilų g. 8, Neringa. Vilų gatvėje eismas vykdomas vienpuse kryptimi ir įvažiavimas į daugiabučio kiemą yra nuolat užstatomas kitų gyventojų bei miesto svečių automobiliais.

Sigitas Šveikauskas siūlo prie visų galimų įvažiavimų į Vilų gatvę, taip pat ir iš Miško g., L. Rėzos g., pastatyti nurodomuosius kelio ženklus Nr. 540 „Zona, kurioje draudžiama stovėti“. Prie Vilų g. 5, Neringa, palikti nurodomąjį kelio ženklą Nr. 528 „Stovėjimo vieta“ su papildoma lentele „Galiojimo zona“.

Balsuota:

Už – 7, prieš – 0, susilaikė – 0.

NUTARTA. Prie visų galimų įvažiavimų į Vilų gatvę, taip pat ir iš Miško g., L. Rėzos g., pastatyti nurodomuosius kelio ženklus Nr. 540 „Zona, kurioje draudžiama stovėti“. Prie Vilų g. 5, Neringa, įrengti nurodomąjį kelio ženklą Nr. 528 „Stovėjimo vieta“ su papildoma lentele „Galiojimo zona“. Pavesti BĮ „Paslaugos Neringai“, suderinus su Klaipėdos AVPK Neringos PK, įrengti būtinus kelio ženklus.

1. **SVARSTYTA. Dėl *(duomenys neskelbiami)* dėl „Neįgaliojo vietos“ automobiliui statyti įrengimo.**

Sigitas Šveikauskas informavo Komisijos narius, kad š. m. gegužės 30 d. buvo gautas gyventojo *(duomenys neskelbiami)* prašymas Nr. V14-2799, kuriuo prašoma daugiabučio namo kieme, adresu *(duomenys neskelbiami)*, automobilių stovėjimo aikštelėje prie vienos stovėjimo vietos įrengti papildomą lentelę Nr. 846 „Neįgalieji“, kadangi sezono metu miesto svečiai užima visas esančias laisvas stovėjimo vietas ir minėtame daugiabutyje gyvenančiam asmeniui su negalia vietos pasistatyti savo automobilį nebelieka.

Taip pat Sigitas Šveikauskas pakomentavo, kad automobilių stovėjimo aikštelė, adresu *(duomenys neskelbiami)*, yra privačioje, daugiabučio namo gyventojams priklausančioje teritorijoje, todėl Neringos savivaldybės administracija savo ruožtu sprendimų dėl ženklų įrengimo priimti neturi teisės.

Sigitas Šveikauskas pasiūlė parengti Neringos savivaldybės administracijos raštą daugiabučio namo administratoriui ar bendrijos pirmininkui dėl daugiabučio namo kieme, *(duomenys neskelbiami)*, automobilių stovėjimo aikštelėje papildomos lentelės Nr. 846 „Neįgalieji“ įrengimo.

Aurelijus Jankauskas pakomentavo, kad ženklas būtinai turi būti suderintas su Neringos savivaldybės administracijos atsakingais specialistais.

Balsuota:

Už – 7, prieš – 0, susilaikė – 0.

NUTARTA. Pritarti siūlymui parengti Neringos savivaldybės administracijos raštą daugiabučio namo administratoriui ar bendrijos pirmininkui dėl daugiabučio namo kieme, adresu *(duomenys neskelbiami)*, automobilių stovėjimo aikštelėje papildomos lentelės Nr. 846 „Neįgalieji“ įrengimo, atsižvelgiant į tai, kad minėta automobilių stovėjimo aikštelė yra privačioje, daugiabučio namo gyventojams priklausančioje teritorijoje, todėl Neringos savivaldybės administracija sprendimų dėl ženklų įrengimo priimti neturi teisės.

1. **SVARSTYTA. Kiti klausimai.** 
   1. **Dėl sferinių kelio veidrodžių įrengimo.**

Sigitas Šveikauskas informavo, kad Neringos savivaldybės mero susitikimų su gyventojais metu buvo gauta prašymų įrengti sferinį kelio veidrodį Kuršių g. prie Nidos civilinių kapinių, taip pat Taikos g. 16 prie viešbučio SPA Nida ir vilos „Kaspalėja“, argumentuojant tuo, kad matomumas minėtuose vietose yra prastas ir neretai kyla eismo įvykio tikimybė.

Balsuota:

Už – 7, prieš – 0, susilaikė – 0.

NUTARTA. Pritarti sferinių kelio veidrodžių įrengimui Kuršių g. prie Nidos civilinių kapinių ir Taikos g. 16, prie viešbučio SPA Nida ir vilos „Kaspalėja“. BĮ „Paslaugos Neringai“ įrengti sferinius veidrodžius.

* 1. **Dėl aikštelės, adresu Preilos g. 97, Neringa, atitvėrimo.**

Sigitas Šveikauskas pateikė informaciją, kad yra gaunama skundų dėl aikštelės, adresu Preilos g. 97, Neringa. Gyventojai ir miesto svečiai atvyksta į Menininkų kopą, automobilius palikdami netoliese esančioje minėtoje aikštelėje. Aikštelės teritorija nėra tiksliai apibrėžta, tad gyventojai ir miesto svečiai, norėdami automobilius pasistatyti kuo patogiau ir arčiau, vis plečia aikštelės teritoriją į Kuršių marių pusę.

Sigitas Šveikauskas siūlo atitverti aikštelę mediniais atitvarais ir įrengti nurodomąjį kelio ženklą Nr. 528 „Stovėjimo vieta“.

Balsuota:

Už – 8, prieš – 0, susilaikė – 0

NUTARTA. Pritarti siūlymui atitverti aikštelę, adresu Preilos g. 97, Neringa, mediniais atitvarais ir įrengti nurodomąjį kelio ženklą Nr. 528 „Stovėjimo vieta“. BĮ „Paslaugos Neringai“ sutvarkyti, atitverti aikštelę ir įrengti kelio ženklą.

* 1. **Dėl automobilių stovėjimų vietų įrengimo Pervalkos g.**

Sigitas Šveikauskas pateikė Komisijos nariams informaciją, kad yra gaunama pasiūlymų dėl automobilių stovėjimo aikštelės, adresu Pervalkos g. 1, Neringa, prie kelio link Pervalkos švyturio. Aikštelė yra atnaujinta, įrengta krepšinio lenta, tačiau oficialiai tai yra automobilių stovėjimo aikštelė.

Iš gyventojų yra gaunama įvairių siūlymų, tokių kaip - horizontaliuoju ženklinimu sužymėti automobilių stovėjimo vietas ar įrengti krepšinio aikštelę.

Sigitas Šveikauskas pasiūlė įrengti 4-5 automobilių stovėjimo vietas važiuojamojoje Pervalkos g. dalyje ir įrengti nurodomąjį kelio ženklą Nr. 528 „Stovėjimo vieta“ su papildoma lentele „Galiojimo laikas“, minėtoje aikštelėje paliekant krepšinio lentą ir galimybę ten aktyviai leisti laisvalaikį miesto gyventojams ir svečiams.

Asta Barilienė pasiūlė aikštelėje, priešingoje pusėje, nei krepšinio lenta, įrengti kelias automobilių stovėjimo vietas, tačiau Sigitas Šveikauskas pakomentavo, kad to padaryti negalime, kadangi ten yra įrengti požeminiai atliekų konteineriai.

Sigitas Šveikauskas pasiūlė atidėti klausimo „Dėl automobilių stovėjimų vietų įrengimo Pervalkos g.“ svarstymą, kadangi, atsižvelgiant į tai, kad į Pervalkos gyvenvietę atvykusiems miesto svečiams nėra pakankamai automobilių stovėjimo vietų, reikia surasti galimybę ir alternatyvią vietą krepšinio aikštelės perkėlimui.

Balsuota:

Už – 7, prieš – 0, susilaikė – 0

NUTARTA. Atidėti klausimo „Dėl automobilių stovėjimų vietų įrengimo Pervalkos g.“ svarstymą, kadangi, atsižvelgiant į tai, kad į Pervalkos gyvenvietę atvykusiems miesto svečiams nėra pakankamai automobilių stovėjimo vietų, reikia surasti galimybę ir alternatyvią vietą krepšinio aikštelės perkėlimui.

* 1. **Dėl pėsčiųjų perėjos Gintaro įlankoje.**

Sigitas Šveikauskas informavo komisijos narius, kad yra gaunama nusiskundimų dėl Gintaro įlankoje, ties Gintaro įl. 16, Neringa, įrengtos pėsčiųjų perėjos. Perėja veda į registruotą privatų žemės sklypą, kurio teritorija yra apaugusi krūmais ir kelia eismo įvykio tikimybę, kadangi per išvešėjusius krūmus yra ribojamas matomumas ar nėra pėsčiųjų ketinančių eiti minėta pėsčiųjų perėja.

Sigitas Šveikauskas pasiūlė išvešėjusius krūmus nugenėti, tačiau Asta Barilienė pakomentavo, kad Gintaro įl. kelias priklauso AB „Lietuvos automobilių kelių direkcija“ (toliau – LAKD), o sklypas, į kurį veda pėsčiųjų perėja yra privatus, todėl Neringos savivaldybė savavališkų veiksmų imtis negali.

Sigitas Šveikauskas siūlo Komisijos vardu parengti raštą LAKD, kad LAKD įvertintų pėsčiųjų perėjos, ties Gintaro įl. 16, Neringa, reikalingumą ir galimybę pėsčiųjų perėją perkelti ar panaikinti, kadangi vienoje iš pėsčiųjų perėjos pusių nėra šaligatvio ir ši pėsčiųjų perėja veda į privatų sklypą.

Balsuota:

Už – 7, prieš – 0, susilaikė – 0

NUTARTA. Komisijos vardu parengti raštą LAKD, kad LAKD įvertintų pėsčiųjų perėjos, ties Gintaro įl. 16, Neringa, reikalingumą ir galimybę pėsčiųjų perėją perkelti ar panaikinti, kadangi vienoje iš pėsčiųjų perėjos pusių nėra šaligatvio ir ši pėsčiųjų perėja veda į privatų sklypą.

* 1. **Dėl automobilių stovėjimo aikštelės, adresu Taikos g. 39, Neringa.**

Sigitas Šveikauskas pateikė Komisijos nariams informaciją, kad buvo gauta gyventojų nusiskundimų dėl mieste viešose vietose ir daugiabučių kiemuose pastatytų valčių, dviračių ir kt. priekabų. Automobilių stovėjimo aikštelėje, adresu Taikos g. 39, Neringa, yra leidžiama laikyti įvairias priekabas, paros kaina – 3 Eur.

Vaidotas Tunaitis pakomentavo, kad nėra galimybės kontroliuoti mokėjimo už priekabų stovėjimą, kadangi jos neturi valstybinių numerių ir nėra galimybės identifikuoti savininką.

Sigitas Šveikauskas siūlo atskirti dalį aikštelės priekaboms, leidžiant į aikštelę patekti per įvažiavimą iš E. A. Jonušo gatvės, kadangi bendroje aikštelėje jos trukdo kitų automobilių stovėjimui. Lengvojo automobilio priekabas leisti laikyti nemokamai.

Balsuota:

Už – 7, prieš – 0, susilaikė – 0.

NUTARTA. Kreiptis į BĮ „Paslaugos Neringai“ dėl aikštelės, adresu Taikos g. 39, Neringa, dalies atskyrimo priekaboms, leidžiant į aikštelę patekti per įvažiavimą iš E. A. Jonušo gatvės. Taip pat dėl rakinamų atskirtos aikštelės vartų sutvarkymo. Lengvojo automobilio priekabas leisti laikyti nemokamai. BĮ „Paslaugos Neringai“ atitverti dalį automobilių stovėjimo aikštelės, prie įvažiavimo įrengti kelio ženklą 303 „Motorinių transporto priemonių eismas draudžiamas“. Informaciją paskelbti Neringos savivaldybės tinklapyje ir Facebook paskyroje.

* 1. **Dėl kelio ženklų apžiūros.**

Sigitas Šveikauskas pateikė Komisijos nariams informaciją ir kreipėsi į Vaidotą Tunaitį dėl kelio ženklų Neringoje apžiūros. Yra pastebima, kad kai kuriose vietose kelio ženklai su papildomomis lentelėmis nėra vienodo dydžio, taip pat abejotinas jų reikalingumas. Vaidotas Tunaitis pakomentavo, kad kelio ženklų apžiūrai yra planuojamas išvažiuojamasis Komisijos posėdis.

Egidijus Šakalys pakomentavo, kad yra būtina apžiūrėti, sutvarkyti, pakeisti kelio ženklus į mažesnio 0 kategorijos kelio ženklus Nidos senamiestyje – Lotmiškio ir Naglių gatvėse. Sušaukti išvažiuojamąjį sudarytos darbo grupės posėdį iki š. m. birželio 15 d. Išvažiuojamame posėdyje turi dalyvauti Arvydas Raupys, Neringos savivaldybės administracijos Teisės skyriaus vyr. specialistas (viešajai tvarkai) bei BĮ „Paslaugos Neringai“ atstovas, Klaipėdos AVPK Neringos policijos komisariato atstovas.

Balsuota:

Už – 7, prieš – 0, susilaikė – 0.

NUTARTA. Iki š. m. birželio 15 d. sušaukti išvažiuojamąjį kelio ženklų apžiūrai sudarytos darbo grupės posėdį.

* 1. **Dėl automobilių stovėjimo vietų apmokestinimo prie krašto kelio.**

Sigitas Šveikauskas pateikė Komisijos nariams informaciją, kad yra gaunama nusiskundimų ir pasiūlymų apmokestinti automobilių stovėjimo aikštelę prie Naglių gamtinio rezervato pažintinio tako, kadangi automobilių srautas yra nekontroliuojamas ir neretai pažintinio tako lankytojai automobilius palieka ant krašto kelio. Taip pat aikštelę G. D. Kuverto g., prie poilsio namų „Medikas“, kitapus kelio, ir aikšteles Nidos – Smiltynės pl. prie įvažiavimų į pietinį, centrinį ir šiaurinį paplūdimius.

Vaidotas Tunaitis pakomentavo, kad norint minėtas aikšteles apmokestinti dar šį sezoną, nepakanka laiko atlikti naujų parkomatų pirkimo procedūroms. Taip pat informavo, kad BĮ „Paslaugos Neringai“ turi 2 senus parkomatus, tačiau jiems reikalingas remontas.

Sigitas Šveikauskas siūlo parengti Neringos savivaldybės administracijos raštą LAKD dėl minėtų aikštelių apmokestinimo 2024 metų sezono metu. Kadangi minėtos aikštelės priklauso LAKD, būtų prašoma, kad LAKD išreikštų savo nuomonę ir poziciją dėl tokios rinkliavos atsiradimo, tam, kad Neringos savivaldybė galėtų priimti atitinkamus sprendimus.

Balsuota:

Už – 7, prieš – 0, susilaikė – 0.

NUTARTA. Parengti Neringos savivaldybės administracijos raštą LAKD dėl minėtų aikštelių apmokestinimo 2024 metų sezono metu, atsižvelgiant į tai, kad minėtos aikštelės priklauso LAKD, ir LAKD turi išreikšti savo nuomonę ir poziciją dėl tokios rinkliavos atsiradimo, tam, kad Neringos savivaldybė galėtų priimti atitinkamus sprendimus.

* 1. **Dėl dviračių gatvės įrengimo Preilos gyvenvietėje.**

Sigitas Šveikauskas pateikė Komisijos nariams informaciją, kad Neringos savivaldybės mero susitikimų su gyventojais metu buvo gauta gyventojų prašymų Preilos g. įrengti dviračių gatvę.

Aurelijus Jankauskas siūlo vietoje dviračių gatvės geriau įrengti nurodomąjį kelio ženklą Nr. 552 „Gyvenamoji zona“, tačiau Sigitas Šveikauskas pakomentavo, kad toks sprendimas nėra tikslingas, kadangi būtų sunku užtikrinti gyventojų ir miesto svečių saugumą, atsižvelgiant į tai, kad Preilos g. judėjimas automobiliais yra pakankamai intensyvus.

Asta Barilienė pakomentavo, kad įrengti dviračių gatvę Preilos gyvenvietėje nėra tikslinga, kadangi tai trukdytų aptarnaujančio transporto patekimą prie atitinkamų objektų, taip pat neišspręstų automobilių stovėjimo vietų trūkumo problemos.

Sigitas Šveikauskas siūlo atidėti klausimo „Dėl dviračių gatvės įrengimo Preilos gyvenvietėje“ svarstymą, atsižvelgiant į aukščiau išdėstytus argumentus.

Balsuota:

Už – 7, prieš – 0, susilaikė – 0.

NUTARTA. Atidėti klausimo „Dėl dviračių gatvės įrengimo Preilos gyvenvietėje“ svarstymą, atsižvelgiant į aukščiau išdėstytus argumentus.

* 1. **Dėl automobilių stovėjimo vietų įrengimo Purvynės g.**

Sigitas Šveikauskas informavo Komisijos narius, kad yra gauta pašymų horizontaliuoju ženklinimu sužymėti automobilių stovėjimo vietas ir įrengti nurodomąjį kelio ženklą Nr. 528 „Stovėjimo vieta“ atkarpoje nuo Purvynės g. 9-15 link viešbučio „Prie marių“. Automobilių stovėjimo aikštelė bei takas pėstiesiems yra įrengti, tačiau automobilių stovėjimo vietos nebuvo sužymėtos.

Sigitas Šveikauskas siūlo pritarti prašymams ir kreiptis į BĮ „Paslaugos Neringai“ dėl automobilių stovėjimo vietų bei pėsčiųjų tako sužymėjimo horizontaliuoju ženklinimu ir nurodomojo kelio ženklo Nr. 528 „Stovėjimo vieta“ su papildoma lentele „Galiojimo zona“ įrengimo atkarpoje nuo Purvynės g. 9-15 link viešbučio „Prie marių“.

Balsuota:

Už – 7, prieš – 0, susilaikė – 0.

NUTARTA. Kreiptis į BĮ „Paslaugos Neringai“ dėl automobilių stovėjimo vietų bei pėsčiųjų tako sužymėjimo horizontaliuoju ženklinimu ir nurodomojo kelio ženklo Nr. 528 „Stovėjimo vieta“ su papildoma lentele „Galiojimo zona“ įrengimo atkarpoje nuo Purvynės g. 9-15 link viešbučio „Prie marių“.

* 1. **Dėl kelio ženklo įrengimo automobilių stovėjimo aikštelėje prie Parnidžio kopos.**

Sigitas Šveikauskas pateikė Komisijos nariams informaciją, kad yra gauta siūlymų automobilių stovėjimo aikštelėje prie Parnidžio kopos įrengti draudžiamąjį kelio ženklą Nr. 332 „Sustoti draudžiama“, atsižvelgiant į tai, kad automobilių stovėjimo vietas užima vietos prekybininkai bei turistų autobusai, todėl lengvaisiais automobiliais atvykę lankytojai automobilius stato ant kelio krašto. Susidarius tokioms aplinkybėms, automobiliams ir autobusams vykstantiems link Parnidžio kopos ar iš jos, sunku vieniems su kitais prasilenkti, todėl link Parnidžio kopos vykstantys automobiliai ar autobusai yra priversti atbuline eiga leistis žemys ir praleisti nuo Parnidžio kopos keliu žemyn važiuojančias transporto priemones.

Sigitas Šveikauskas siūlo pritarti privažiavimo kelyje, nuo automobilių stovėjimo aikštelės prie Parnidžio kopos iki „Nidos kempingo“ įrengti draudžiamuosius kelio ženklus Nr. 332 „Sustoti draudžiama“ iš abiejų pusių ir viršuje ir privažiavimo kelio apačioje.

Balsuota:

Už – 7, prieš – 0, susilaikė – 0.

NUTARTA. Pritarti privažiavimo kelyje, nuo automobilių stovėjimo aikštelės prie Parnidžio kopos iki „Nidos kempingo“ įrengti draudžiamuosius kelio ženklus Nr. 332 „Sustoti draudžiama“ iš abiejų pusių ir viršuje ir privažiavimo kelio apačioje. BĮ „Paslaugos Neringai“ įrengti reikiamus kelio ženklus.

* 1. **Dėl UAB „MARTIN IDEA“ prašymo.**

Sigitas Šveikauskas informavo, kad buvo gautas UAB „MARTIN IDEA“ prašymas leisti savo lėšomis įsirengti 4 informacinius kelio ženklus Nr. 528 „Stovėjimo vieta“ su papildomomis lentelėmis - 2 lentelės Nr. 802 „Atstumas iki objekto (500 m.) ir 2 lentelės Nr. 840 „Mokamos paslaugos“:

* 2 ženklus įrengti prie Šiaurinio įvažiavimo šalia Nidos-Smiltynės pl. ir Kuršių gatvės sankryžos, iš abiejų pusių, su papildoma lentele Nr. 802 „Atstumas iki objekto 500 m“;
* 2 ženklus įrengti prie aikštelės, adresu Kuršių g. 2, Neringa, su papildomomis lentelėmis Nr. 840 „Mokamos paslaugos“.

Minėtus kelio ženklus prašoma leisti įrengti atsižvelgiant į tai, kad aikštelės, adresu Kuršių g. 2, Neringa, valdytojas UAB „MARTIN IDEA“ planuoja minėtoje aikštelėje įrengti mokamą automobilių stovėjimo aikštelę.

Pastabų iš Komisijos narių nebuvo sulaukta.

Balsuota:

Už – 7, prieš – 0, susilaikė – 0.

NUTARTA. Leisti UAB „MARTIN IDEA“ savo lėšomis įsirengti 4 informacinius kelio ženklus Nr. 528 „Stovėjimo vieta“ su papildomomis lentelėmis 802 „atstumas iki objekto 500m“ ir 84 „Mokamos paslaugos“, pastatymo vietą suderinus su Neringos savivaldybės miesto tvarkymo skyriumi ir policija.

* 1. **Dėl greičio mažinimo kalnelių įrengimo Preilos g.**

Sigitas Šveikauskas informavo Komisijos narius, kad yra gauta gyventojų prašymų dėl greičio kalnelių įrengimo Preilos g. Gyventojai prašo įrengti greičio mažinimo kalnelius atsižvelgiant į tai, kad transporto priemonių judėjimas Preilos g. yra pakankamai intensyvus ir šalia gatvės yra vaikų žaidimo ir treniruoklių aikštelės, vairuotojai dažnai nepaiso draudžiamųjų greitį ribojančių ženklų, todėl gyventojams bei miesto svečiams darosi vis sunkiau užtikrinti savo saugumą.

Pastabų iš Komisijos narių nebuvo sulaukta.

Balsuota:

Už – 7, prieš – 0, susilaikė – 0.

NUTARTA. Atsižvelgiant į gyventojų prašymus, pavesti BĮ „Paslaugos Neringai“, kartu su policija parinkti tinkamas vietas ir įrengti greičio ribojimo kalnelius Preilos g., Neringa.

Posėdžio pirmininkas Sigitas Šveikauskas

Posėdžio sekretorė Viktorija Dirvelienė